Tunnissa yli sata ihmistä ryntäsi Ranta-Tampellaan – hulppeista taloista kiinnostuneet jonottivat letkassa malliasuntoihin pääsyä

Ranta-Tampellan uusien asuntojen esittelytilaisuus herätti suurta kiinnostusta tamperelaisissa, vaikka kyllä asuntoja tultiin ihmettelemään myös ulkopaikkakunnilta. Ensimmäisen tunnin aikana vielä keskeneräisellä työmaa-alueella kävi jo yli 100 ihmistä. Tapahtuman järjestäneen YIT:n varovaisen arvion mukaan tapahtumaan odotettiin noin 500 kävijää koko tapahtuman aikana kello 12–15 lauantaina. Ensimmäiset innostuneet ilmestyivät paikalle jo ennen kahtatoista eli hyvissä ajoin ennen tapahtuman alkua. Lue myös: Isoviitojen Ranta-Tampellan asuntoa jonotti 16 pariskuntaa – "Näkymä on unelmien täyttymys" Kysyimme pankinjohtajalta: Paljonko pitää tienata, että on varaa muuttaa Ranta-Tampellaan? Pian valmistuvassa Näsinkeulassa ja elokuussa valmistuvassa Tampereen Kanavavahdissa esillä oli lauantaina muutamia kalustettuja malliasuntoja, joihin kiinnostuneet pääsivät vierailemaan iltapäivän aikana. Kanavavahdin keskeneräisen käytävän tilassa esiteltiin myös jo myytyjä, ylimpien kerrosten asuntoja virtuaalisen esittelyn avulla.